CELEX: 32006R1049
Language: sk
Date: 2006-07-10 00:00:00
Title: Nariadenie Komisie (ES) č. 1049/2006 z  10. júla 2006  týkajúce sa zatriedenia určitých druhov tovaru do kombinovanej nomenklatúry

11.7.2006   
            
            
               SK
            
            
               Úradný vestník Európskej únie
            
            
               L 188/5
            
         
      NARIADENIE KOMISIE (ES) č. 1049/2006
   z 10. júla 2006
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júla 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 949/2006 (Ú. v. EÚ L 174, 28.6.2006, s. 3).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).
   
      PRÍLOHA
      
                  Opis tovaru
               
               
                  Klasifikácia
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok tvoria dve navzájom spojené duté polguľovité oblátky naplnené mliečnym krémom, ktorý neobsahuje kakao, a v strede je umiestnená mandľa. Na vonkajšej strane je poliaty bielou polevou, ktorá je pripravená z cukru, rastlinného tuku, odstredeného mlieka a kokosového mlieka a je pokrytá strúhaným kokosom.
                              Výrobok má tvar guľky s priemerom približne 2,5 cm. Pečená oblátka, ktorá zvonku nie je viditeľná, má hrúbku približne 2 mm.
                           
                        
               
                  1704 90 99
               
               
                  Zatriedenie je určené všeobecnými pravidlami 1, 3 písm. b) a 6 pre interpretáciu kombinovanej nomenklatúry a znením kódov KN 1704, 1704 90 a 1704 90 99.
                  Aj keď výrobok je vyrobený použitím pečenej oblátky tvaru guľky, výrobok má charakter cukrovinky položky 1704 a stálosť výrobku nezávisí výlučne od oblátky.
                  Oblátky môžu byť zatriedené do položky 1905 len vtedy, ak majú charakter pekárenských výrobkov. Položka 1905 neobsahuje hornú hranicu pre obsah náplne jemného pečiva. Avšak oblátka nedáva výrobku základný charakter, len určuje tvar výrobku a oddeľuje náplň od polevy. Z tohto dôvodu výrobok nemôže byť zatriedený do položky 1905.
               
            
                  
                              2.
                           
                           
                              Výrobok tvoria dve navzájom spojené duté polguľovité oblátky naplnené nugátovým krémom obsahujúcim kakao a v strede umiestneným orieškom. Na celom povrchu je poliaty čokoládou s nasekanými lieskovými orieškami.
                              Výrobok má tvar guľky s priemerom približne 3 cm. Pečená oblátka, ktorá zvonku nie je viditeľná, má hrúbku približne 2 mm.
                           
                        
               
                  1806 90 19
               
               
                  Zatriedenie je určené všeobecnými pravidlami 1, 3 písm. b) a 6 pre interpretáciu kombinovanej nomenklatúry, poznámkou 1 písm. a) ku kapitole 17, poznámkou 2 ku kapitole 18 a znením kódov KN 1806, 1806 90 a 1806 19.
                  Aj keď výrobok je vyrobený použitím pečenej oblátky tvaru guľky, výrobok má charakter plnenej čokolády položky 1806 (vysvetlivky ku kombinovanej nomenklatúre k podpoložkám 1806 90 11 a 1806 90 19) a stálosť výrobku nezávisí výlučne od oblátky.
                  Oblátky môžu byť zatriedené do položky 1905 len vtedy, ak majú charakter pekárenských výrobkov. Položka 1905 neobsahuje hornú hranicu pre obsah náplne jemného pečiva. Avšak oblátka nedáva základný charakter výrobku, len určuje tvar výrobku a oddeľuje náplň od polevy. Z tohto dôvodu výrobok nemôže byť zatriedený do položky 1905.